ArabovMK/tajik-wikipedia-corpus huggingface dataset:
Ганимед (радиф)

Ганимед (аз юнонӣ: — ганумидис; АФБ:) — калонтарин радифи Муштарӣ дар Манзумаи Офтоб. Соли 1610 аз тарафи Галилео Галилей кашф шудааст. Онро С. Мариус номгузорӣ кардааст. Қутри Г. 5262 км, массааш 1,48 1023 кг. Аз Муштарӣ дар масофаи 1,070 млн км ҷойгир шудааст. Сатҳи болоии қабати яхии Ганимедро танӯраҳо, баҳрҳо ва қ-кӯҳҳо фаро гирифтаанд. Дар Ганимед атмосфераи тунук мавҷуд аст.
Ганит

Ганит (ба шарафи кимиёдони шведӣ И. Г. Гана) 2 4 — минерали камёб аз гурӯҳи шпинел. Таркибаш аз 44,3 %, 55,7 % 2 4 иборат аст. Омехтаи,, ва 2 3 дорад. Сингонияаш кубӣ. Сохтораш бо сохтори шпинел як аст. Кристаллҳояш шакли октаэдрӣ, ромбододекаэдрӣ доранд. Рангаш сабзи моил ба сиёҳ. Ранги хокааш хокистарӣ. Ҷилояш шишагӣ. Нимшаффоф. Сахтиаш 7,5-8. Вазни хоссаш 4,0-4,6. Дар баъзе пегматитҳо ва конҳо, дар байни сангҳои карбонатӣ ҳамроҳи минералҳои руҳдор дучор меояд. Дар Олтинтойи Қарақалпоқистон ва Украина кашф шудааст. Захираҳои бузургаш дар кони Франклин (иёлати Ню-Ҷерсии ИМА) ҳамроҳи синкит, франклит 24 ба қайд гирифта шудааст.
Ганино (ноҳияи Родник, Иванов)

Ганино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Родник, ки дар вилояти Иванов қарор дорад, дохил мешавад.
Ганино (ноҳияи Пучеж, Иванов)

Ганино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Пучеж, ки дар вилояти Иванов қарор дорад, дохил мешавад.
Ганки (ноҳияи Устюжен, Вологда)

Ганки — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Устюжен, ки дар вилояти Вологда қарор дорад, дохил мешавад.
(1036) Ганимед

Ганимед — сайёраи хурд, астероиди калонтарини наздизаминӣ. Ҳамчун 1924, 1952, 1954 низ ишора мекунанд. Соли 1924 ситорашиноси олмонӣ У. Бааде дар расадхонаи Ҳамбург кашф кардааст. Ба он номи ҷавони юнонӣ, ки Зевс дуздида буд, дода шудааст. Масофаи миёнаи Ганимед то Офтоб 2,67 в. а. (398,7 млн км), экссентриситети мадораш 0,5337, тамоюлаш нисбат ба эклиптика 26,7 о аст. Қадри ситоравии мутлақи Ганимед ба 9,45, давраи гардишаш дар атрофи Офтоб ба 4,35 соли заминӣ (1587,428 шабонарӯз) ва дар гирди меҳвараш ба 10 шабонарӯзу 7 соату 26 с баробар аст. Массаи Ганимед 3,310 16 кг, қутраш 31,66 км ва ҳарорати миёнаи сатҳаш 160 К (–113 0 С)-ро ташкил медиҳад. Дар натиҷаи таҳқиқи Ганимед бо ёрии радиотелескопи Аресибо муайян гардид, ки он шакли кураро дорад. Астероиди Ганимед ба гурӯҳи (сангӣ) тааллуқ дошта, дар таркибаш миқдори зиёди силикатҳои оҳан ва магний, инчунин ортопироксенҳо мавҷуданд. Ба туфайли калонҳаҷм будани Ганимед ва мунтазам ба Замин наздик шудани мадори он, ҳатталимкон саҳеҳ муқаррар кардани вақту масофаҳои наздикшавии баъдии Ганимед ба Замин муяссар гардидааст. Мас., дар назар аст, ки вақти наздиктарини ба Замин наздик шудани Ганимед 13 октябри соли 2024 буда, он дар масофаи 55,9641 млн км (0,374097 в. а.) аз назди Замин гузашта меравад. Дар ин маврид бузургии ситоравии ба чашм намоёни он ба 8.1 баробар мешаванд. Ганимед инчунин мунтазам мадори сайёраи Миррихро бурида мегузарад. Вай бояд 16 декабри 2176 дар масофаи ҳамагӣ 4,290 млн км (0,02868 в. а.) аз назди Миррих гузарад.
Gannett Company

,. — бузургтарин ширкати табъу нашри ИМА. Соли 1906 миллионер Фрэнк Ганнетт таъсис додааст. Дафтари марказии он дар ш. Рочестери иёлати Ню-Йорк воқеъ аст. Ба он беш аз 130 нашрия, аз ҷумла 90 рӯзнома, тааллуқ доранд, ки яке аз онҳо рӯзномаи бонуфузи Амрико "Ю-Эс-Эй тудей" мебошад. " " ҳамчунин соҳиби 7 шабакаи телевизионӣ ва 13 пойгоҳи радио аст.
Ганино (ноҳияи Череповетс, Вологда)

Ганино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Череповетс, ки дар вилояти Вологда қарор дорад, дохил мешавад.
Ганновка (ноҳияи Клинсов)

Ганновка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Клинсов, ки дар вилояти Брянск қарор дорад, дохил мешавад.
Ҳонибол

Ҳонибол (—183 то м.) — сарлашкар ва арбоби давлатии Карфаген. Соли 218 то м. бо лашкари сершумораш аз Испания тариқи кӯҳҳои Алп гузашта, ба лашкари империяи Рум зарбаи мудҳиш зад. Ҳонибол муддате мушовири ҳарбии Антиохи буда, ӯро ба ҷанги зидди Рум тарғиб мекард.
Ганкина (ноҳияи Чун, Иркутск)

Ганкина — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Чун, ки дар вилояти Иркутск қарор дорад, дохил мешавад.
Пётр Ганнушкин

Ганнушкин Пётр Борисович. Зиндагинома Хатмкардаи Донишгоҳи Маскав дар китоби "Дар бораи психотерапия ва психоанализ" шарҳ додааст. Пётр Ганнушкин ташаббускори рушди ёрии психиатрии ғайрибистарӣ буд. Бо роҳбарии ӯ дар собиқ Иттиҳоди Шӯравӣ диспансерҳои психоневрологӣ — шакли нави ёрии ғайрибистарӣ ба одамони гирифтори бемориҳои рӯҳӣ ташкил карда шуданд. Пётр Ганнушкин муассиси мактаби психиатрии илмӣ аст. Ф. Ф. Детенгоф, С. Т. Жислин, А. Н. Молохов, профессор Я. П. Фрумкин, акад. АИТ ИҶШС О. В. Кербиков, А. О. Эделштейн, Б. Д. Фридман аз ҷумлаи шогирдони ӯянд. Осор Эзоҳ Адабиёт.
Ҳонтел

Ҳонтел, гантел — олати махсуси варзиш, ки аз ду кураи чӯянии бо дастаи кӯтоҳи пайваст иборат буда, барои инкишофи мушакҳои дасту бозу истифода мегардад. Муфассалтар нигар Ҳантел.
Гансу

Вилояти Гансу (чинии сода:, пинйин:) — яке аз вилоятҳои Ҷумҳурии Халқии Чин аст, ки дар Шимоли қисми марказии кишвар воқеъ аст. Маркази вилоят — шаҳри Ланчжоу. Масоҳат — 454 000 км км (Ҷойи -ум аз рӯи масоҳат). Аҳолӣ — 25 575 254 нафар (Ҷойи 22-ум байни вилоятҳои кишвар). Вилояти Гансу иборат аз 12 ноҳияи шаҳрӣ ва 2 ҳавзаи мухтор аст. Таърих Бахшбандии кишварӣ Иқтисодиёт Аҳолӣ Фарҳанг Ҷозибаҳои гардишгарӣ Дин Пайвандҳо.
Ганова

Ганова — шаҳрест дар устони Бушеҳри Эрон. Шумораи аҳолии ин шаҳр дар саршумории соли 2006, 53,055 нафар будааст.
Ганҷдара (деҳа, н. Рашт)

Ганҷдара (собиқ Ганчик) — деҳа дар ҷамоати деҳоти Ҷафри ноҳияи Рашт. Аз Ганҷдара то маркази ҷамоат 20 км, то маркази ноҳия 40 км; роҳ автомобилгард. Аҳолиаш 105 нафар, тоҷикон. Иқтисод Деҳа чойхона-фароғатгоҳ, масҷиди панҷвақта ва мактаби таҳсилоти умумии ибтидоӣ дорад. Талабагон таҳсилро дар мактаби таҳсилоти умумии асосии деҳаи Миртоби ҷамоати деҳоти Ҳоит давом медиҳанд. Соҳаҳои асосии хоҷагӣ: чорводорӣ, ғаллакорӣ, боғпарварӣ ва сабзавоткорӣ. Заминҳо аз оби чашмаҳо обёрӣ мешаванд. Дар ҳудуди деҳа хоҷагии коллективии "Ганҷдара", хоҷагиҳои деҳқонии хурди "Ҷалол" ва "Алӣ" мавҷуданд. Мардум Мардумаш баъди заминларзаи соли 1949 ба ноҳияҳои Қумсангир ва Колхозобод (ҳозира Ҷалолуддини Румӣ) кӯчида, деҳа беодам монда буд. Солҳои 1980 як қисми аҳолиаш ба деҳа баргашта, онро обод карданд.
Ганюки (ноҳияи Карачев)

Ганюки — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Карачев, ки дар вилояти Брянск қарор дорад, дохил мешавад.
Ганшино (ноҳияи Гаврилово-Посад, Иванов)

Ганшино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Гаврилово-Посад, ки дар вилояти Иванов қарор дорад, дохил мешавад.
Ганҷ нашриёт

"Ганҷ нашриёт" ҷамъияти дорои масъулияти маҳдуд, корхонаи полиграфӣ. Моҳи августи 2014 таъсис ёфтааст. Дорои дастгоҳҳои муосири нашриётӣ аз ширкати олмонии "Коениг энд Байер Групп" ва ширкати аврупоии "Мюллер Мартини" барои истеҳсолоти муосири полиграфӣ, аз ҷумла хатти чопи маводди нашриётии "Диамант МС35" бо иқтидори истеҳсоли 35 адад китоб дар як дақиқа (2100 адад китоб дар як соат), дастгоҳи чопи офсети СТР "Агфа Авалон" бо технологияи рақамӣ, дастгоҳи чопи офсетии "Эйҷ Пи Индиго" (истеҳсоли ИМА) ва дигар таҷҳизот мебошад. Барои истеҳсоли маҳсулоти баландсифат ашёи хом ва маводди лозимиро аз корхонаҳои машҳури соҳа аз Олмон, Испания, Туркия, Кореяи Ҷанубӣ, Русия ва Хитой мегирад. 5 сентябри 2014 корхона ба истеҳсоли маҳсулот шурӯъ намуд. Корхона дар фаъолияти истеҳсолии худ ба масъалаи таъмини талаботи истеъмолкунандагон, сифати баланди маҳсулоти истеҳсолгардида, риояи муҳлати иҷрои фармоиш ва нархҳои дастрас аҳамият медиҳад. Иқтидори истеҳсолии корхона имкон медиҳад, ки бештар аз 150 унвон маҳсулоти нашриётӣ истеҳсол карда шавад. Дар корхона беш аз 50 нафар коргар, муҳандис ва хидматчии баландихтисос фаъолият менамоянд.
Ганҷ (деҳа, н. Панҷакент)

Ганҷ — деҳа дар ҷамоати деҳоти Косатароши ноҳияи Панҷакент. Аз Ганҷ то маркази шаҳр 23 км. Аҳолиаш 509 нафар, тоҷикон.
Ганҷ (нашрия)

"Ганҷ" — нашрияи Саридораи геологияи назди Ҳукумати Ҷумҳурии Тоҷикистон. Аз 1 майи 1967 то шумораи 367 бо номи "Геолог" ба забони русӣ нашр шудааст. Баъд чопи он қатъ гардид. Аз аввали соли 2009 бо номи "Ганҷ" ба забонҳои тоҷикӣ ва русӣ моҳе як бор чоп мешавад. Дар саҳифаҳои "Ганҷ" қонуну қарорҳои Ҳукумати Ҷумҳурии Тоҷикистон, ки ба Саридораи геологияи назди Ҳукумати Ҷумҳурии Тоҷикистон марбутанд, мақолаҳо оид ба корҳои заминсозӣ дар Тоҷикистон, усулҳои нави корбарӣ ва таҷрибаи пешқадами корхонаҳои тобеи Саридораи геология ва дигар маводди марбут ба соҳаи геология ба табъ мерасанд. Адади нашраш 1000 нусха.
Ганҷ (корхонаи шир)

"Ганҷ" — ҷамъияти масъулияташ маҳдуд, корхонаи истеҳсоли маҳсулоти ширӣ ва нӯшокиҳои ғайриспиртӣ дар ноҳияи Панҷи вилояти Хатлон. Корхона дар пойгоҳи истеҳсолии Маркази ширқабулкунии ноҳияи Панҷ моҳи сентябри 2002 таъсис ёфтааст. Маркази ширқабулкунӣ солҳои 70 садаи ташкил ёфта, ба қабул ва коркарди аввалияи шир аз хоҷагиҳои кишоварзии ноҳия ва интиқоли он ба Корхонаи шири шаҳри Қӯрғонтеппа машғул буд. Аз ибтидои солҳои 90-ум корхона аз фаъолият бозмонд. Баъд аз хусусӣ гардонидани корхона аз тарафи соҳибкорони ноҳия таҷҳизоти зарурӣ барои истеҳсоли маҳсулоти ширӣ ворид ва фаъолияти истеҳсолии корхона барқарор карда шуд. Ганҷ аз ду коргоҳ – коргоҳи қабул ва коркарди шир ва коргоҳи истеҳсоли нӯшокиҳои ғайриспиртӣ (Кола, Афлесун, Буратино ва Олуча) иборат аст. Корхона анвои васеи маҳсулоти ширӣ: сметанаи 22%-ӣ, кефири 0,5%-и, кефири мева, панири ҳолландӣ ва панир (бринза) истеҳсол менамояд. Дар корхона коргоҳи маҳсулоти қаннодӣ ташкил ёфта, ба истеҳсоли рулети бисквитӣ оғоз намудааст. Маҳсулоти корхона ба аҳолии ноҳияҳои Панҷ, Ҷалолуддини Румӣ, ш.-ҳои Қӯрғонтеппа ва Душанбе дастрас карда мешавад. Соли 2014, дар корхона 10 нафар коргар, муҳандис ва хидматчӣ машғули кор буданд.
Ганҷ

Ганҷина, ганҷ — дар ҳуқуқ, пул ё ашёи гаронбаҳое, ки дар замин гӯр ё ба таври дигар пинҳон карда шудааст ва муайян намудани соҳибаш имконнопазир аст, ё қонунан ҳуқуқи соҳибиятро гум кардааст. Мувофиқи қонуни амалкунандаи Кодекси граждании Ҷумҳурии Тоҷикистон (моддаи 257) соҳибмулк (истифодабарандаи қитъаи замин, соҳиби иморат ва ғайра) ва ё ашхосе, ки ганҷинаро ёфтаанд, уҳдадоранд моликиятро ба давлат супоранд. Дар сурати ба давлат супоридани ганҷина соҳибмулк ва шахси дарёфткардаи моликият ба гирифтани подош (50 дарсади арзиши ашёи ёфтшуда) ҳуқуқ доранд. Подоши ганҷина байни ҷонибҳо мутобиқи созишномаи тарафҳо ва дар сурати ба мувофиқа наомаданашон аз тарафи суд тақсим карда мешавад. Шахси ганҷинаро дарёфткарда ҳуқуқ дорад, то пардохти подош моликиятро нигоҳ дорад (моддаи 388). Барои аз худ кардани ганҷина мувофиқи қонун ҷазо дода мешавад. Ганҷина бо ҷиҳатҳои мазкур аз ашёи ғайриманқули бесоҳиб ва бозёфт фарқ мекунад. Мувофиқи қонуни амалкунандаи Русия ганҷина ба таври баробар дар байни соҳибмилк ва шахси дарёфткардаи моликият тақсим карда мешавад. Агар шахс бе розигии соҳибмулк ба кофтукоби ганҷина машғул шуда бошад, моликияти дарёфтшуда ба соҳиби замин (бино) дода мешавад. Дар сурати арзиши таърихӣ ва бадеӣ доштани ашёҳо, ганҷина ба давлат супорида шуда, 50 дарсади арзиши он ба ҷонибҳо дода мешавад. Мувофиқи қонуни амалкунандаи Британияи Кабир шахси ганҷинаро пайдокарда уҳдадор аст, то 14 рӯз дар бораи дарёфташ ба ниҳодҳои давлатӣ маълумот диҳад. Давлат уҳдадор аст, ба ҷонибҳо (соҳибмилк ва шахси дарёфткарда) дар асоси хулосаи коршиноси мустақил арзиши ганҷинаро пардохт кунад. Қонунгузориҳои иёлоти ИМА дар бораи ганҷина гуногун буда, ашёи дорои таърихи беш аз садсола ҳамчун ёдгории таърихӣ ба ҳукумати иёлат супорида мешавад.
Ганҷи Бадахшон

"Ганҷи Бадахшон" — маҷмӯаи тазкирамонандест, ки муҳаққиқи тоҷик, адабиётшинос А. Абибов тартиб додааст (нашр Д., 1973). Аз муқаддима ва панҷ боб иборат аст. Дар муқаддима маълумоти мухтасар оид ба таърихи Бадахшон аз замони қадим то садаи ва ҳаёти адабӣ дар ин минтақа дода шудааст. Вазъи ҳаёти адабӣ, анъанаҳои адабии минтақаи Бадахшон дар бобҳои асар — "Доираи адабии Бадахшон дар асри ", "Доираи адабии асри Бадахшон", "Вазъияти адабиёти асри Бадахшон", "Доираи адабии асри Бадахшон", Доираи адабии Бадахшон дар асри ва ибтидои асри, инъикос ёфтааст. Мувофиқи маълумоти дар ин маҷмӯа дарҷгардида то садаи оид ба ҳаёти адабии Бадахшон маълумоте ба дасти муҳаққиқон нарасидааст. Пайдоиши анъанаи эҷоди адабӣ-бадеӣ дар Бадахшон бо номи Ҳаким Носири Хусрав марбут аст. Вай дар дараи Юмгони Бадахшон сукунат ихтиёр кард ва ба эҷоди асарҳои илмиву динӣ, адабӣ машғул шуд. Вале боз дар ҳаёти адабии Бадахшон пас аз Носири Хусрав то садаи ҳеч гуна манбае иттилоъ намедиҳад. Бобҳои "Ганҷи Бадахшон" пажӯҳишианд. Баъзе шоироне, ки дар бораашон маълумот кам аст, дар дохили бобҳо омадааст. Пас аз ҳар боб оид ба якчанд шоир маълумоти шарҳиҳолӣ ва намунаҳо аз эҷодиёташон оварда шудааст. Умуман, "Ганҷи Бадахшон" маълумотро оид ба 118 нафар шоир дар бар мегирад. Манбаъҳои "Ганҷи Бадахшон" тазкираҳо, баёзҳо, ҷунгҳо, дафтарҳои ашъори шоиронанд, ки дар китобхонаҳои Душанбе, дар дасти хешовандони шоирон маҳфузанд. Ашъори баъзе шоиронро мураттиб аз сокинони минтақаи Бадахшон ҷамъ овардааст.
Ганҷбор

Ганҷбор — деҳа дар ҷамоати деҳоти Раҷаб Исмоилови ноҳияи Ваҳдат. Ҷуғрофиё Аз Ганҷбор то маркази шаҳри Ваҳдат 8 км; роҳ автомобилгард. Аҳолиаш 1723 нафар. Деҳа мактаби таҳсилоти миёнаи умумӣ, бунгоҳи тиббӣ, 3 масҷиди панҷвақта ва нуқтаҳои савдои хусусӣ дорад. Соҳаҳои асосии хоҷагӣ: боғдорӣ, чорводорӣ ва сабзавоткорӣ. Заминҳо аз дарёи Кофарниҳон обёрӣ мешаванд. Қаҳрамони Меҳнати Сотсиалистӣ Раҷаб Исмоилов сокини ҳамин деҳа буд.
Ганҷдара

Ганҷдара (собиқ Ғешбулоқ) — деҳа дар ҷамоати деҳоти Себистони ноҳияи Данғара. Ҷуғрофиё Аз Ганҷдара то маркази ноҳия 25 км; роҳ автомобилгард. Аҳолиаш 300 нафар. Деҳа масҷиди панҷвақта ва мактаби таҳсилоти умумии ибтидоӣ дорад. Хонандагон таҳсилро дар мактаби таҳсилоти умумии асосии деҳаи Шаршар давом медиҳанд. Соҳаҳои асосии хоҷагӣ: чорводорӣ, ғаллакорӣ, боғпарварӣ ва сабзавоткорӣ. Заминҳо аз оби чашмаҳо обёрӣ мешаванд. Дар ҳудуди деҳа 4 хоҷагии деҳқонӣ мавҷуд аст.
Ганҷи Вахш

"Ганҷи Вахш" — ҷамъияти дорои масъулияти маҳдуд, корхонаи истеҳсоли масолеҳи сохтмонӣ дар ноҳияи Кӯшониёни вилояти Хатлон. Соли 2009 дар соҳили дар Вахш, дар ҳудуди ҷамоати шаҳраки Бохтариён ташкил ёфтааст. Маҳсулоти истеҳсолии корхона: шағал, сангреза, рег ва анвоъи дигари маҳсулоти сохтмонӣ. Корхона талаботи корхонаҳои саноатии шаҳрҳои Қӯрғонтеппа, Сарбанд ва аҳолии минтақаҳои мазкурро бо маҳсулоти сохтмонӣ қонеъ мегардонад. Соли 2014 дар корхона 15 нафар коргару мутахассис фаъолият мекарданд.
Ганҷи Зарафшон

"Ганҷи Зарафшон" — маҷмӯаи тазкирамонанд, мураттиб ва муаллифи сарсухан А. Абибов (нашр — Д., 1991). Дар ин маҷмӯа дар бораи 304 нафар шоире, ки дар садаи — ибтидои садаи зиндагӣ ва эҷод кардаанд, маълумоти тарҷумаиҳолӣ ва намунаҳо аз ашъорашон дарҷ гардидааст. Шоироне, ки дар маҷмӯа номашон омадааст, марбут ба доираҳои адабии Бухоро, Самарқанд, Хуҷанд, Панҷакент, Қӯқанд, Ӯротеппа (Истаравшан), Шаҳрисабз, Деҳнав, Бойсун мебошанд. Маъхази ин китоб баёзҳо (маҳфуз дар Душанбе, Тошканд, Санкт-Петербург), тазкираҳо ("Тазкирату-ш-шуаро"-и Муҳтарам, "Туҳфату-л-аҳбоб"-и Возеҳ, "Тазкори ашъор"-и Садри Зиё), "Намунаи адабиёти тоҷик"-и С. Айнӣ мебошанд. Агар дар бораи шоире маълумот дар як тазкира бошад, маълумоти дар ҳамон тазкира омада сабт гардидааст. Маълумоти дар бораи як шахс дар тазкираҳои гуногун овардашударо мураттиб ҷамъбаст карда, ҷой додааст. Аз эҷодиёти шоирони соҳибдевон ва маъруф намунаҳои ашъор кам оварда шудаанд. Аз эҷодиёти шоироне, ки девон надоштаанд ва ё девонашон дастрас нагардидааст, намунаҳои ашъор бештар оварда шудаанд. Тартиби ҷой додани ашхос дар "Ганҷи Зарафшон", асосан, мутобиқ ба алифбои тоҷикист, вале дар чанд маврид ба сабабҳои техникӣ тартиби алифбо риоя нашудааст.
Ганҷдеҳ

Ганҷдеҳ (то соли 2024 — Куйитемез 1) — деҳа дар ҷамоати деҳоти Намунаи ноҳияи Панҷ. Аз деҳа то маркази ҷамоат 1 км, то маркази ноҳия 13 км. Аҳолиаш 1629 нафар, тоҷикон.
Ганҷи асрор

"Ганҷи асрор" — китобест дар илми боҳ. Соли 1422 аз тарафи муаллифи номаълум, ки дар аҳди Султон Муҳаммад Муътаз ибни Тоҳир ба сар бурдааст, бо забони форсӣ таълиф шудааст. Муаллиф матолиби онро аз китобҳои "ал-Эзоҳ" ва "Ҷавомеъу-л-лаззот" интихоб ва тарҷумаву танзим кардааст.
Ганҷи бодовар

"Ганҷи бодовар" — асари Ҳаким Амонуллоҳ ибни Маҳобатхони Ҷаҳонгирӣ машҳур ба Нуввобхони Замонхон. Китоб дар баёни доруҳои мураккаб буда, ба забони форсӣ таълиф шудааст.
Ганҷи дониш

"Ганҷи дониш" — китобест ба форсӣ дар шарҳи номҳои ҷуғрофии Эрон ба тартиби алифбоӣ. Таълифи Муҳаммадтақихони Ҳаким — аз фузалои давраи шоҳ Носируддини Қоҷор (ҳукмр 1888-96). Аз хусусиятҳои китоб ин аст, ки дорои феҳристи муфассали манбаъ ва маъхазҳои истифодашуда мебошад. "Ганҷи дониш" соли 1936 дар Теҳрон чоп шудааст.
Ганҷи парешон

"Ганҷи парешон" — маҷмӯаи тазкирамонандест, ки дар он оид ба 63 нафар шоири доираҳои адабии Дарвоз (31 нафар), Қаротегин (9 нафар), Кӯлоб (22 нафар) маълумоти шарҳиҳолӣ дода шуда, намунаҳои эҷодиёташон дарҷ гардидааст (нашр — Д., 1984). Мураттиб доктори илмҳои филология А. Абибов. Шоироне, ки дар бораашон маълумот фароҳам оварда шудааст, дар охири садаи, садаи ва ибтидои садаи дар минтақаҳои номбурда зиндагӣ ва эҷод кардаанд. "Ганҷи парешон" аз муқаддима ва се қисм иборат аст. Дар "Муқаддима" мураттиб оид ба зарурати тадвини маҷмӯа изҳори назар намудааст. Масъалаи омӯзиши ҳаёт ва эҷодиёти шоирони минтақаҳои кӯҳистони Тоҷикистон соли 1940 дар мақолаи шоир ва донишманди тоҷик А. Деҳотӣ "Шоирони кӯҳистонӣ" таъкид гардида буд. Аксари шоирони ин минтақаҳо берун аз доираи адабии марказии Аморати Бухоро, дар дарбори ҳокимони маҳаллии минтақаҳо ва ё берун аз он дар маҳаллаҳову деҳаҳои ҷойи зисти хеш зиндагиву эҷод мекарданд. Ба сабаби он, ки на ҳамаи онҳо имкони таҳсил дар мадрасаҳои марказӣ доштанд, номашон дар тазкираҳои муътабари дар асрҳои 19 — ибтидои садаи тартибдодашуда, сабт нагардидааст. Мураттиб шарҳи ҳоли ин қабил шоиронро аз рӯйи ашъори боқимондаи онҳо дар баёзу ҷунгҳо, аз рӯйи нақлу ривоятҳои мардум, хешону ақрабои онҳо, барқарор намудааст. 12 нафар шоире, ки дар бораашон маълумот дарҷ гардидааст — Ноҷӣ, Ғармӣ, Ҳаҷрӣ, Ҳабо, Мавлавӣ, Ҳаҷрӣ, Ранҷӣ, Ғабро, Маъдум, Бухорӣ, Фитрат, Носеҳ, Ҳоҷӣ ва Абдулҳай соҳибдевонанд. Маълумоти шарҳиҳолии овардаи мураттиб таҳқиқию таҳлилӣ аст. Аз эҷодиёти шоироне, ки соҳибдевонанд, намунаҳои ашъор кам, вале аз онҳое, ки девон надоранд, намунаҳо бештар сабт гардидаанд. Дар ҷобаҷогузории шоирон дар "Ганҷи парешон" тартиби алифбо риоя нашудааст.
Ганҷи гов

Ганҷи гов, Ганҷи говон, Ганҷи говмеш — номи ганҷи афсонавиест, ба як ривоят, аз ганҷҳои шоҳ Ҷамшед, ба ривояти дигар, аз аҷоиботи ҳафтганҷи боргоҳи шоҳ Хусрави Парвиз, ки дар замони Баҳроми Гӯр ёфт шудааст. Ривоёт Аз рӯйи баъзе ривоятҳо, деҳқоне дода, дигар кӯзаҳои пур аз тилоро ба кохаш кашонданд ва онҳоро "Ганҷи гов" номиданд. Тибқи қиссаҳои дигар, деҳқоне ҳангоми обдиҳии зироат дид, ки тамоми об ба сӯрохе мерезад ва аз он ҷо овози аҷибе бармеояд. Деҳқон ба назди шоҳ Баҳроми Гӯр омада, воқеаи мушоҳидакардаашро ба ӯ ҳикоят намуд. Бо фармони Баҳром он сӯрохро канданд, бинои басо баланде пайдо шуд. Чун мубад бо ишораи Баҳром ба даруни бино даромад, дар он ҷо ду говмеш дид, ки аз тило сохта шуда, чашмҳояшон аз анору себу амруди зарин ва даруни меваҳои зарин пур аз марворид. Дар пеши сари говмешҳо охуре аз тило ва пур аз ҷавоҳир буд. Дар тани говмешҳо номи Ҷамшед кандакорӣ шуда буд. Дар гирду атрофи говмешҳо навъҳои гуногуни ҷонварон ва парандаву чаранда меистоданд, ки аз тило сохта ва мурассаъ буданд. Бо фармони Баҳром тамоми он ганҷро ба мардуми камбизоату ниёзманди қаламрави подшоҳияш тақсим карданд. Дар адабиёти классикии форс-тоҷик Ганҷи гов ҳамчун воситаи ифодаи ормони раҳоӣ бахшидани оммаи мустаманд аз фақру нодорӣ, тарғибу ташвиқи ҳимматбаландӣ, саховат ва хайру эҳсон мавриди истифода қарор гирифтааст: Ба ҳангоми Ҷам чун сухан ронданд, Варо "Ганҷи говон" ҳамехонданд. Фирдавсӣ Дар гӯши гов хуфтаам аз амн, к-аз атош Бо Ганҷи гову давлати бедор меравам. Хоқонӣ Дар мусиқӣ 1. Суруди қадимии мардуми форс-тоҷик, ки дар аҳди Сосониён Борбади Марвазӣ тасниф кардааст. "Ганҷи гов" суруди базмӣ аз силсилаи "Хусравонӣ"-и Борбад аст. Чу "Ганҷи гов"-ро кардӣ навосанҷ, Барафшондӣ замин ҳам гову ҳам ганҷ. Низомӣ 2. Таркиби созии муҳим дар пардаи "Рост" ва дар асрҳои 12-13 шуъбае дар таркиби пардаи "Рост" (аз бами шуъбаи "Панҷгоҳ" ва зери шуъбаи "Корсоз"). Минбаъд дар осори мусиқӣ бо чунин ном шуъбае ёдрас нашудааст, шояд тағйири ном карда бошад.
Ганҷи корвон

"Ганҷи корвон": Эзоҳ Адабиёт.
Ганҷи ирфон (китоб)

Мир Сайид Алии Ҳамадонӣ. Ганҷи ирфон. Иборат аз 2 ҷмлд. - Душанбе:Илм,2015 "Ганҷи ирфон"-и Мир Сайид Алии Ҳамадонӣ зери назари доктори илмҳои филологӣ, узви вобастаи АИ ҶТ Мирзо Муллоаҳмадов аз чоп баровард. Ҷилди якуми ашъор аз 10 рисола ва ҷилди дуюми осори Мир Сайид Алии Ҳамадонӣ 27 асари ӯро фаро гирифтааст. Ёдовар бояд шуд, ки таҳияи асарҳои бузургвор дар асоси нусхаҳои хаттие, ки дар захираи дастхатҳои шарқии Институти забон, адабиёт, шарқшиносӣ ва мероси хаттии ба номи Рӯдакии АИ ҶТ маҳфузанд, омода шудааст. Аксари асарҳои дар ҷилди мазкур воридшуда аз рӯйи мазмуну мундариҷаи худ илмӣ ва соҳавиянд. Бештари онҳо ба соҳаи фалсафа ва мантиқ мансуб буда, асарҳои сирф сӯфиёнаи Мир Сайид Алии Ҳамадониро дар бар мегиранд. Зиндагии пандомӯз ва осори гаронқадри яке аз намояндагони илму адаби тоҷик Мир Сайид Алии Ҳамадонӣ дар давоми тақрибан 700-сол мавриди ибрат ва омӯзиш қарор гирифтааст. Ҷанбаи ахлоқию маънавии осори алломаи Шарқ басо бою рангин буда, мардумро пайваста ба ваҳдат, иттифоқу иттиҳод, дӯстию бародарӣ, накӯкорию амонатдорӣ даъват менамояд. Мавсуф чун мутафаккири барҷастаи илму маданияти асрҳои миёнаи Машриқзамин дар ривоҷи улуми ҷамъиятшиносӣ, фалсафа, адабиёт ва тасаввуф саҳми босазо дорад.
Ганҷи таърих

"Ганҷи таърих", ки дар он муаллиф моддаи таърихи соли даргузашти ашхосро дар ҳашт ганҷ (боб, фасл) гирд овардааст. Ганҷи аввал аз Муҳаммад ҷой ёфтаанд. "Ганҷи таърих" бори аввал соли 1868 дар Лоҳур, сипас солҳои 1877 ва 1889 дар Лакҳнав чоп шудааст.
Ганҷина (дастаи ҳунарӣ)

"Ганҷина" — ҳайати эҷодӣ, дастаи ҳунарии фолклориву этнографӣ, ки бо ташаббуси Ҳунарпешаи халқии Тоҷикистон Зафар Нозимов соли 1986 дар назди Филармонияи давлатии Тоҷикистон таъсис ёфта, ҳайаташ аз 75 нафар иборат буд. Барномаҳо "Ганҷина" се барномаи фолклорӣ фароҳам овардааст, ки шомили сурудҳои гуногун ва барномаи махсуси "Бозори шарқӣ" мебошад. Ҳадафи "Ганҷина" омӯхтану эҳё намудан ва ривоҷу густариш додани сарвати ҳунарии мардуми тоҷик мебошад. Таронаҳои "Қошуқтарош", "Ҳай, Сокина", "Кадудона", "Бозубанд", "Хамида мӯи сиёҳ", сюитаи дуқисмаи "Чорзарб"-и А. Ҷӯраев ва "Чорзарб"-и "Ганҷина", сюитаи кӯлобии "Фалак" ва лапарҳои "Меҳмони ман шав", "Ман доғ, майдаё", "Аз Қаратоғ омадем", "Масти мастуме", "Алла"-и помирӣ, силсилаи сурудҳои "Мавригӣ" аз беҳтарин намунаҳои ҳунари мардумии воҳаҳои Бадахшону Зарафшон, Хуҷанду Ҳисор, Кӯлобу Ғарм, Бухорову Самарқанд мебошанд, ки ҳунарпешагони "Ганҷина" аз нав эҳё намуда, ба мардум пешкаш кардаанд. Дар тарҳрезӣ ва таҳияи рақсу таронаҳои "Ганҷина" М. Насриддинов, Чилахон Холов, З. Ризоева, С. Саидов, Ҳ. Муъминова (сарояндагон), Р. Қурбониён (коргардон), Н. Додарбеков, Х. Тағоев, Ҳ. Ғафуров (роҳбарони мусиқӣ), Б. Мардонов, Г. Мирҷумъаева, А. Мусоев (роҳбарони гурӯҳи рақсӣ), раққосаҳо Д. Мазорова, Ф. Ҷӯраева ва Ф. Пирназарова саҳми шоиста гузоштаанд. "Ганҷина" ба Ироқ, Ҳолландия, Фаронса, Русия, Молдова, Лаҳистон ва Ҳиндустон сафарҳои ҳунарӣ карда, санъати баланди миллии тоҷиконро муаррифӣ намудааст. Ҳоло дар ҳайати "Ганҷина" 34 нафар ҳунарнамоӣ мекунанд. Роҳбарони пешин Дастаро то соли 1993 Зафар Нозимов, баъдан Чилахон Холов, Раҳматуллоҳ Ҳошимов, Ҷумъахон Сафаров, Убайдуллоҳи Каромат роҳбарӣ карда, дар ҷалби ҳунарварони хушсалиқа ва муваффақиятҳои эҷодии "Ганҷина" саҳми арзанда гузоштаанд. Роҳбарӣ бадеии "Ганҷина" М. Ғаниев мебошад (аз сентябри 2012).